Κρύα Βρύση Πέλλας

Η Κρύα Βρύση είναι κωμόπολη του νομού Πέλλας και ήταν έδρα του ομώνυμου δήμου στην πρώην επαρχία Γιαννιτσών.

 Γεωγραφικά στοιχεία 
Η Κρύα Βρύση βρίσκεται νοτιοανατολικά της Έδεσσας, στο μέσο της απόστασης μεταξύ Γιαννιτσών και Νάουσας. Μέχρι το 1927 ονομαζόταν Πλάσνα οπότε μετονομάστηκε σε Κρύα Βρύση.Πανδέκτης, μετονομασίες Η πόλη αναπτύχθηκε τη δεκαετία του '30. Σήμερα αποτελεί μία από τις σημαντικότερες πληθυσμιακά πόλεις της Περιφερειακής Ενότητας Πέλλας.

 Ιστορικά στοιχεία 
Επί τουρκοκρατίας ονομάζονταν Πλάσνα και βρίσκονταν στις όχθες της λίμνη των Γιαννιτσών. Δίπλα βρίσκονταν ο οικισμός Πρίσνα ή Βραστή, ο οποίος μετά την αποξήρανση της λίμνης, εγκαταλείφθηκε και οι κάτοικοι μετοίκησαν στην Κρύα Βρύση που ήδη γνώριζε μεγάλη οικιστική ανάπτυξη λόγω της άφιξης και πολλών προσφύγων από τη Μικρά Ασία. Στα τέλη του 19ου αιώνα τα δυο χωριά Πλάσνα και Πρίσνα είχαν συνολικό πληθυσμό γύρω στους 360 κατοίκους, κυρίως Έλληνες, αλλά και λίγους Τούρκους. Το σημερινό όνομα προήλθε από τον εντοπισμό πηγής κρύου καθαρού νερού μετά την αποξήρανση της λίμνης που υπήρχε στην περιοχή και τη λειψυδρία που ακολούθησε.

Προς το τέλος της Κατοχής, τον Μάιο του 1944, η Κρύα Βρύση έγινε η επιχειρησιακή έδρα του δοσιλογικού, οπλισμένου από τους Γερμανούς κατακτητές, τάγματος του Γεωργίου Πούλου, του λεγόμενου «Ελληνικού Εθελοντικού Σώματος».

 Δημογραφικά στοιχεία 
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:
 Έτος  Πληθυσμός 1991  5.655 2001  6.420 2011  5.214 2021  4.374

 Απασχόληση 
Οι κάτοικοι ασχολούνται κυρίως με τη γεωργία, με κύρια προϊόντα, τον καπνό, το σταφύλι, το ροδάκινο, το καλαμπόκι και τα σπαράγγια.

 Αξιοθέατα και εκδηλώσεις 
Σημαντικό κέντρο αναψυχής είναι το Οικολογικό Πάρκο, έκτασης 100 στρεμμάτων. Μνημεία της πόλης αποτελούν ο ναός του Αγίου Νικολάου και το μοναστήρι του Αγίου Λουκά.

Η κωμόπολη φημίζεται επίσης και για το Αποκριάτικο Καρναβάλι της, το οποίο διοργανώνεται κάθε χρόνο, με πλήθος κόσμου από την περιοχή.

 Αθλητισμός 
Η Κρύα Βρύση αποτελεί έδρα των αθλητικών συλλόγων Απόλλων Κρύας Βρύσης και Γ.Α.Σ Μέγας Αλέξανδρος Κρύας Βρύσης. H έδρα της ποδοσφαιρικής ομάδας είναι το Δημοτικό Στάδιο "Γιάννης Τσερκεζίδης", ενώ η έδρα της ομάδας μπάσκετ είναι το "Θεόφιλος Κουπτσίδης".

 Προσωπικότητες 
 Μενέδημος Σαριαννίδης, (γενν. 1925) συνιδρυτής της ποδοσφαιρικής ομάδας Δόξα Κρύας Βρύσης (1954-1960)
 Δημοσθένης Δεληγιάννης, (γενν. 1938), νομικός, πολιτικός, 1973-1981 Βουλευτής Πέλλας.
 Τάκης Φωστηρόπουλος, (γενν. 1950), 1966 - 1973 Ποδοσφαιριστής του Απόλλωνα Κρύας Βρύσης στη Β΄ Εθνική,Λόγος της Πέλλας: 40 Χρόνια Απόλλων Κρύας Βρύσης 1989 - 2002 Προπονητής των Μικτών Ομάδων Νέων και Παίδων Ε.Π.Σ. Πειραιά,ΤΟ ΦΩΣ, 12 Οκτοβριου 1989: Απόφαση ΔΣ της Ε.Π.Σ. Πειραιά "Φωστηρόπουλος προπονητής Μικτών Ομάδων" 1990 Πρώτος προπονητής της Εθνικής Ομάδας Γυναικών.ΑΘΛΗΤΙΚΗ ΗΧΩ, 28. Δεκεμβρίου 1992: "Καλές εντυπώσεις από τους θηλυκούς δαίμονες"Εθνική Ομάδα Γυναικών Το 2000 ιδρυτής και από το 2021 πρόεδρος του Συλλόγου Παλαίμαχων Ποδοσφαιριστών του Απόλλωνα Κρύας Βρύσης. Το 2005 ιδρυτής και έως το 2019 πρόεδρος του Συνδέσμου Προπονητών Ποδοσφαίρου ΠειραιάΤάκης Φωστηρόπουλος για Fernando Santos με τιμητική διάκριση από την UNESCO (2016). Επιχειρηματίας στον κλάδο ειδών διατροφής.
 Δήμητρα Μαρκοβίτση, (γενν 1954) φωτοχημικός, ομότιμος διευθύντρια έρευνας στο Γαλλικο Εθνικό Κέντρο Επιστημονικών Ερευνών. Είναι Πρόεδρος του Διεθνούς Ιδρύματος για τη Φωτοχημεία και διετέλεσε Πρόεδρος της Ευρωπαϊκής Ένωσης Φωτοχημείας (2007-2010). Οι μελέτες της αφορούν κυρίως τις χημικές αντιδράσεις που λαμβάνουν χώρα όταν η υπεριώδης ακτινοβολία απορροφάται από το DNA. Με τον σύζυγό της Gérard Balland , μετέφρασε στα γαλλικά το μυθιστόριμα του Μ. Καραγάτση "Σέργιος και Βάκχος" (ISBN 978-2-336-44392-8) et (ISBN 978-2-336-44795-7).
 Θεόδωρος Θεοδωρίδης, (γενν.1956), Αρχιτέκτονας Μηχανικός, Πολιτικός, 1986-1990 Κοινοτικός Σύμβουλος Κρύας Βρύσης, 1991-2002 Δήμαρχος Κρύας Βρύσης, 2003-2010 Νομαρχιακός Σύμβουλος Πέλλας, 2011-2019 Αντιπεριφερειάρχης Πέλλας, 2019-σήμερα Δημοτικός Σύμβουλος Πέλλας
 Νικόλαος Φωστηρόπουλος (* 1958), 1999-2019 μέλος του Δημοτικού Συμβουλίου της Καρλσρούης, Γερμανίας, ιδρυτής και ιδιοκτήτης της «alfatraining», ένα από τα μεγαλύτερα κέντρα περαιτέρω εκπαίδευσης της Γερμανίας με περισσότερα απο 300 υποκαταστήματα συν μια αντιπροσωπεία στην Πλατεία Αριστοτέλους Θεσσαλονίκης. Η εταιρία alfatraining είναι ο μεγαλύτερος πάροχος εξ αποστάσεως εκπαίδευσης ανέργων στη Γερμανία και βασίζεται αποκλειστικά στην πλατφόρμα τηλεδιάσκεψης «alfaview».
 Κωνσταντίνος Φωστηρόπουλος, (γενν. 1960), φυσικός στο Helmholtz-Zentrum Berlin (HZB). Είναι μέλος του μη κερδοσκοπικού παγκόσμιου ιδρύματος Hellenic Institute for Advanced Studies (HIAS) και έχει εκλεγεί στο διοικητικό συμβούλιο του μη κερδοσκοπικού επιστημονικού σωματείου OUT e.V. του Βερολίνου. Ο Κωνσταντίνος Φωστηρόπουλος ειναι ο πρώτος που ανέπτυξε (το 1990) μια μέθοδο σύνθεσης του μοριακού άνθρακα C60 με δομή σε σχήμα μπάλας ποδοσφαίρουΤΟ ΒΗΜΑ, 03/11/1996 και υπήρξε ιδρυτής και επικεφαλής της ερευνητικής ομάδας «Organic Solar Cells Group» (2003-2016) του HZB που έχει κάνει έρευνα στον τομέα των οργανικών φωτοβολταϊκών με μεθόδους εναπόθεσης κενού.
 Ευγενία Ουζουνίδου, (γενν. 1962), πολιτικός, 2012 - 2014 & Ιανουάριος 2015 – Αυγούστου 2015 Βουλευτής Κοζάνης.
 Ιωάννης Ισαάκ Σαχινίδης, (γενν. 1968), πολιτικός, πρώην Βουλευτής Πέλλας.

 Παραπομπές 

 Πηγές 
 http://users.sch.gr/elenipap/ourland
 Ιστορία των πόλεων της Ελλάδας - Κρύα Βρύση

 Εξωτερικοί σύνδεσμοι 
 Η Κρύα Βρύση στην ιστοσελίδα του Δήμου Πέλλας.

Κατηγορία:Δήμος Πέλλας
Κατηγορία:Κωμοπόλεις της περιφερειακής ενότητας Πέλλας